53. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ ΚΑΙ ΔΙΟΙΚΗΤΟΥ ΤΡΑΠΕΖΗΣ ΤΗΣ ΕΛΛΑΔΟΣ Αριθ. 111381/721 της 12 Μαΐου/29  Ιουν. 1965 (ΦΕΚ Β΄ 390) Περί απαγορεύσεως εισαγωγής και εξαγωγής δραχμών δια ταχυδρομικών επιστολών και δεμάτων. Έχοντες υπ’ όψιν: 1.Την διάταξιν του άρθρ. 4 του Α.Ν. 479/37. 2.Απόφασιν της Νομισματικής Επιτροπής, ληφθείσαν κατά την υπ’ αριθ. 1362 της 17-3-65 (Θέμα 13ον) συνεδρίαν αυτής. 3.Την υπ’ αριθ. 55957/10-3-65 απόφασιν του Υπουργού των Οικονομικών περί καθορισμού επιτρεπομένου ανωτάτου ορίου εισαγωγής εξ αλλοδαπής και εξαγωγής εις αυτήν δραχμών, αποφασίζομεν: 1.Απαγορεύομεν την δι’ επιστολών ή εντός μικροδεμάτων εισαγωγήν εκ της αλλοδαπής οιουδήποτε ποσού δραχμών. Της απαγορεύσεως ταύτης εξαιρούνται αποστολαί εφ’ άπαξ ενεργούμεναι αποκλειστικώς παρ’ Ελλήνων μεταναστών προς τους εν Ελλάδι συγγενείς των και δια ποσόν ουχί μείζον των δραχ. 200. Παν ποσόν άνω του εν λόγω ορίου, ή δευτέρα αποστολή ανεξαρτήτως ποσού, θα κατάσχηται παρά των Ταχυδρομικών Υπηρεσιών και κατατίθεται αμελλητί υπ’ ευθύνη των Προϊσταμένων των Υπηρεσιών τούτων εις δεσμευμένον, παρά τη Τραπέζη της Ελλάδος και επ’ ονόματι του παραλήπτου λογαριασμόν, ούτινος η τύχη θα κρίνεται υπό της Τραπέζης της Ελλάδος αιτήσει του δικαιούχου. 2.Εγκρίνομεν την από της κοινοποιήσεως της παρούσης και υπό τους ανωτέρω περιορισμούς και προϋποθέσεις απόδοσιν εις τους δικαιούχους παντός κατεσχεμένου ποσού μέχρι του ανωτέρω ορίου των δραχ. 200 δια την πρώτην μόνον αποστολήν, τυχόν δε υπερβάλον τούτου ποσόν ή το ποσόν ετέρων αποστολών ανεξαρτήτως ποσού, δέον να κατατεθή αμέσως εις δεσμευμένον, παρά τη Τραπέζη της Ελλάδος και επ’ ονόματι του δικαιούχου, λογαριασμόν, ούτινος η τύχη θα κρίνεται υπό της Τραπέζης της Ελλάδος, αιτήσει των δικαιούχων. 3.Απαγορεύεται απολύτως η δια της ταχυδρομικής Υπηρεσίας Αποστολή εις την Αλλοδαπήν οιουδήποτε ποσού δραχμών. Τυχόν κατεσχεμένα μέχρι της κοινοποιήσεως της παρούσης αποδίδονται αμέσως εις τους δικαιούχους εφ’ όσον δεν ησκήθη ποινική δίωξις. Αποστελλόμεναι εφεξής δραχμαί οιουδήποτε ποσού θα κατάσχωνται και θα κατατίθενται αμελλητί υπ’ ευθύνη των Προϊσταμένων. Των Ταχυδρομικών Υπηρεσιών εις δεσμευμένον παρά τη Τραπέζη της Ελλάδος λογαριασμόν επ’ ονόματι του αποστελέως η τύχη των οποίων θα κρίνεται επίσης υπό της Τραπέζης της Ελλάδος. Ασκηθείσης ποινικής διώξεως η τύχη τούτων θα ρυθμίζεται υπό των Δικαστηρίων. 4.Τα Υπουργεία Εξωτερικών και Εργασίας προς α κοινοποιείται η παρούσα, παρακαλούνται όπως μεριμνήσωσιν ίνα, δια των εν τη αλλοδαπή διπλωματικών εκπροσώπων και Εργατικών Κλιμακίων, ειδοποιηθούν συναφώς προς το περιεχόμενον της παρούσης, οι ενδαφερόμενοι Έλληνες μετανάσται, προς αποτροπήν εν τω μέλλοντι επιζημίων δι’ αυτούς συνεπειών. Η παρούσα δημοσιευθήτω δια της Εφημερίδος της Κυβερνήσεως. 